**УНИВЕРЗИТЕТ У БЕОГРАДУ**

**ФАКУЛТЕТ ОРГАНИЗАЦИОНИХ НАУКА**

Београд

Јове Илића 154

**ИЗБОРНОМ ВЕЋУ ФАКУЛТЕТУ ОРГАНИЗАЦИОНИХ НАУКА**

**ДЕКАНУ ФАКУЛТЕТА ОРГАНИЗАЦИОНИХ НАУКА**

Одлуком Изборног већа Факултета организационих наука 05-02 бр. 4/57-1 од 23.09.2020. године, именовали смо за чланове Комисије за припрему Извештаја о пријављеним кандидатима, по конкурсу за избор једног сарадника у настави, на одређено време од годину дана, са пуним радним временом, за ужу научну област **„Управљање производњом и услугама”**, у следећем саставу:

1. др Даница Лечић-Цветковић, редовни професор ФОН-а, председник,

2. др Зоран Ракићевић, доцент ФОН-а, члан,

3. др Бранко Главоњић, редовни професор Шумарског факултета у Београду, члан.

Конкурс је објављен дана 30. септембра 2020. у огласним новинама „Послови“ Националне службе за запошљавање, бр. 901, страна 34, са роком трајања огласа од 15 дана.

У предвиђеном року пријавио се један кандидат, **Огњен Анђелић.**

На основу увида у достављени конкурсни материјал, Комисија упућује Декану и Изборном већу Факултета организационих наука Универзитета у Београду следећи:

**И З В Е Ш Т А Ј**

**I ПОДАЦИ О КАНДИДАТУ ОГЊЕНУ АНЂЕЛИЋУ**

**А - ОСНОВНИ БИОГРАФСКИ ПОДАЦИ**

Огњен Анђелић рођен је 21.10.1996. године у Београду, Република Србија. Основну школу „Ђорђе Крстић“ у Београду завршио је са одличним успехом, где је био и носилац Вукове дипломе, а потом и Прву економску школу у Београду, смер Економски техничар, такође са одличним успехом.

Академске 2015/2016 године уписао је Факултет организационих наука, Универзитет у Београду, студијски програм Менаџмент и организација, да би се годину дана касније определио за студијски модул Операциони менаџмент. Основне академске студије завршио је септембра 2019. године, са оствареном просечном оценом 8,79. Све наставне предмете релевантне за позицију сарадника у настави на Катедри за управљање производњом и пружањем услуга (Планирање производње и пружања услуга, Анализа вредности, Управљање малим и средњим предузећима, Менаџмент производње и услуга) положио је са оценом 10. Тренутно је студент мастер академских студија на Факултету организационих наука, студијски програм Пословна аналитика, са положених пет предмета и тренутном просечном оценом 10,00.

Школске 2019/2020 године, био је ангажован као сарадник ван радног односа на Факултету организационих наука, на Катедри за управљање производњом и пружањем услуга, где је учествовао у извођењу наставе аудиторних и лабораторијски вежбе из предмета Планирање производње и пружања услуга, Анализа вредности и Управљање малим и средњим предузећима.

На основу искуства стеченог на Факултету организационих наука као сарадник ван радног односа, у годишњој анкети за вредновање педагошког рада наставника и сарадника Универзитета у Београду, остварио је високу оцену (4,78, на скали од 1 до 5).

Кандидат Огњен Анђелић показао је склоност ка научно-истраживачком раду и као коаутор, објавио је један рад у домаћем часопису категорије М52, један рад на иностраној научној конференцији категорије М33, и један рад на домаћој научној конференцији категорије М63.

Од ваннаставних активности издваја учествовање на локалном такмичењу решавања студије случаја *Direct Media* групе на Факултету организационих наука у оквиру *Case Study* клуба, где је његов тим заузео 2. место.

Крајем 2018. године био је учесник другог регионалног *Supply Chain* форума. Од 2019. године члан је Центра за малa и средња предузећа и предузетништво на ФОН-у, у оквиру којег је и обавио стручну праксу креирајући *web* сајт за потребе истог.

Огњен Анђелић течно говори и пише енглески језик. Оспособљен је за рад на рачунару у следећим програмима и софтверима: *Microsoft Office (Word, PowerPoint, Access, Excel* - виши средњи ниво), *Adobe Photoshop*, *SPSS, Tableau*. Такође, поседује напредан ниво знања *HTML* и *CSS* *markup* језика, добро је упознат са *JavaScript* и *Java* програмским језицима, као и неколико *framework*-a за *JavaScript* (*Angular, Vue, Nuxt)*.

Његова интересовања су: Планирање и управљање производњом и услугама, Управљање малим и средњим предузећима, Предузетништво, Операциони менаџмент, Примена квантитативне анализе у менаџменту, *web-development*.

**Б – НАУЧНИ, СТРУЧНИ И ДРУГИ РАДОВИ**

1. Анђелић, О., Ракићевић, З. (2019). Комбинована FAST/FMEA метода. *Зборник радова конференције Скуп привредника и научника -* СПИН`19, Београд, стр. 235-242.

2. Анђелић, O., Ракићевић, З. (2020). Интегрални приступ анализи ризика и инжењерингу вредности. *Техника*, 75(1), стр. 94-100.

3. Анђелић, О., Ракићевић, З. (2020). Time-Series Analysis Application In Demand Forecasting: A Case Study Of FMCG. In: Старчевић, Д., Маринковић, С. Conference Proceedings of XVII International Symposium *„Business and Artificial Intelligence“* SymOrg 2020, pp. 10-17. University of Belgrade, Faculty of Organizational Sciences.

**II ЗАКЉУЧНО МИШЉЕЊЕ И ПРЕДЛОГ КОМИСИЈЕ**

Прегледом достављене документације, Комисија је утврдила да се на конкурс пријавио један кандидат, Огњен Анђелић. Кандидат Огњен Анђелић, у прописаном року доставио је документацију предвиђену конкурсом.

Комисија је утврдила да, у приложеној документацији кандидата Огњена Анђелића, постоје докази о испуњености свих услова прописаних Законом о високом образовању и Статутом Факултета организационих наука за избор у звање сарадника у настави за ужу научну област „Управљање производњом и услугама“.

Комисија констатује да је кандидат Огњен Анђелић остварио висок просек оцена на основним академским студијама. У току зимског и летњег семестра 2019/20. године, у својству сарадника ван радног односа, учествовао је у извођењу вежби на предметима Катедре за управљање производњом и пружањем услугама (Планирање производње и пружања услуга, Управљање малим и средњим предузећима, Анализа вредности).

Оцена његовог педагошког рада, добијена од стране студената – у годишњој анонимној анкети за вредновање наставника и сарадника Универзитета у Београду је висока. Школске 2019/20. године уписао је мастер академске студије на Факултету организационих наука. Такође, кандидат Анђелић Огњен је објавио три научна рада из уже научне области за коју се кандидује.

Ценећи научне, стручне и педагошке резултате кандидата Огњена Анђелића, Комисија предлаже Декану и Изборном већу Факултета организационих наука да се Анђелић Огњен изабере у звање сарадника у настави за ужу научну област „Управљање производњом и услугама”, на одређено време од годину дана, са пуним радним временом.

У Београду, 21. октобар 2020. године

**Ч Л А Н О В И К О М И С И Ј Е:**

**\_\_\_\_\_\_\_\_\_\_\_\_\_\_\_\_\_\_*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

Др Даница Лечић-Цветковић, редовни професор,

Факултет организационих наука, председник комисије

**\_\_\_\_\_\_\_\_\_\_\_\_\_\_\_\_\_\_*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

Др Зоран Ракићевић, доцент,

Факултет организационих наука, члан комисије

**\_\_\_\_\_\_\_\_\_\_\_\_\_\_\_\_\_\_\_*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

Др Бранко Главоњић, редовни професор,

Шумарски факултет, члан комисије